ddrg/super_eurlex huggingface dataset:
RÅDETS FORORDNING (EF) Nr. 1540/95 af 29. juni 1995 om fastsættelse for produktionsåret 1996 af basisprisen og af sæsonreguleringen af basisprisen for fårekød

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), særlig artikel 3, stk. 1 og 2,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

Basisprisen skal fastsættes i henhold til de kriterier, der er fastlagt i artikel 3, stk. 2, i forordning (EØF) nr. 3013/89;

ved fastsættelse af basisprisen for fårekroppe bør der tages hensyn til den fælles landbrugspolitiks formål; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer; disse hensyn fører til, at prisen for produktionsåret 1996 fastsættes som anført i denne forordning;

de ugentlige sæsonregulerede beløb, der gælder for basisprisen, bør fastsættes på baggrund af den erfaring, der i produktionsårene 1991, 1992, 1993 og 1994 er indvundet med hensyn til privat oplagring -

UDSTEDT FØLGENDE FORORDNING:

Artikel 1

For produktionsåret 1996 fastsættes basisprisen for fårekød til 504,07 ECU/100 kg slagtet vægt.

Artikel 2

Den i artikel 1 omhandlede basispris sæsonreguleres som anført i tabellen i bilaget.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra begyndelsen af produktionsåret 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. L. 289 af 7. 10. 1989, s. 1. Forordningen er senest ændret ved forordning (EF) nr. 3290/94 (EFT nr. L 349 af 31. 12. 1994, s. 105).

(2) EFT nr. C 99 af 21. 4. 1995, s. 26.

(3) EFT nr. C 151 af 19. 6. 1995.

(4) EFT nr. C 155 af 21. 6. 1995, s. 21.

BILAG

PRODUKTIONSÅRET 1996

>TABELPOSITION>
RÅDETS FORORDNING (EF) Nr. 1550/95 af 29. juni 1995 om fastsættelse for 1995-høsten af præmier og garantitærskler for tobak i blade pr. sortsgruppe

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), særlig artikel 4, stk. 1,

under henvisning til forslag fra Kommissionen (2),

under henvisning til udtalelse fra Europa-Parlamentet (3) og,

ud fra følgende betragtninger:

Ved fastsættelsen af præmierne for råtobak bør der tages hensyn til målsætningerne for den fælles landbrugspolitik; den fælles landbrugspolitik har bl. a. til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer; præmiebeløbet bør fastsættes under hensyn til de tidligere og de forventede afsætningsmuligheder for de forskellige tobakssorter under normale konkurrencevilkår;

artikel 8, stk. 2, og artikel 9, stk. 2, i forordning (EØF) nr. 2075/92 indeholder bestemmelse om en årlig fordeling af garantitærskler for hver sortsgruppe mellem producentmedlemsstaterne; tærsklernes størrelse bør fastsættes for 1995-høsten under særlig hensyntagen til markedsbetingelserne og de socio-økonomiske og agronomiske forhold i de berørte produktionsområder -

UDSTEDT FØLGENDE FORORDNING:

Artikel 1

For 1995-høsten fastsættes det i artikel 4 i forordning (EØF) nr. 2075/92 omhandlede præmiebeløb og tillægsbeløbene for hver gruppe råtobak som anført i bilag I til nærværende forordning.

Artikel 2

For 1995-høsten fastsættes de i artikel 8 og 9 i forordning (EØF) nr. 2075/92 omhandlede garantitærskler for hver sortsgruppe og hver medlemsstat som anført i bilag II til nærværende forordning.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. L 215 af 30. 7. 1992, s. 70. Forordningen er senest ændret ved forordning (EF) nr. 711/95 (EFT nr. L 73 af 1. 4. 1995, s. 13).

(2) EFT nr. C 99 af 21. 4. 1995, s. 45.

(3) EFT nr. C 151 af 19. 6. 1995.

BILAG I

>TABELPOSITION>

>TABELPOSITION>

BILAG II

>TABELPOSITION>
KOMMISSIONENS FORORDNING (EF) Nr. 1592/95 af 30. juni 1995 om ændring af forordning (EØF) nr. 904/90 om gennemførelsesbestemmelser til importordningen for visse produkter i sektoren for svinekød med oprindelse i staterne i Afrika, Vestindien og Stillehavet (AVS) eller i de oversøiske lande og territorier (OLT) med henblik på iværksættelsen af den landbrugsaftale, der blev indgået i forbindelse med forhandlingerne under Uruguay-runden

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og

ud fra følgende betragtninger:

For at tage hensyn til den importordning, der findes for svinekød, og som følger af den landbrugsaftale, der er indgået i forbindelse med de multilaterale handelsforhandlinger under Uruguay-runden, er det nødvendigt at vedtage overgangsforanstaltninger for at tilpasse præferenceindrømmelserne i form af fritagelse for importafgiften for visse svinekødsprodukter fra AVS-staterne og OLT;

i Kommissionens forordning (EØF) nr. 904/90 (2), senest ændret ved forordning (EØF) nr. 1740/90 (3), er der fastsat gennemførelsesbestemmelser for præferencebetingelserne for nedsættelse af importafgiften for kontingenter af svinekød; da importafgifterne erstattes med told fra den 1. juli 1995, er det nødvendigt midlertidigt at ændre disse bestemmelser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EØF) nr. 904/90 ændres ordet »importafgift« til »told«, hver gang det forekommer.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995 til den 30. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 93 af 10. 4. 1990, s. 23.

(3) EFT nr. L 161 af 27. 6. 1990, s. 30.
KOMMISSIONENS FORORDNING (EF) Nr. 1587/95 af 30. juni 1995 om fastsættelse af støtten for bestemte bælgplanter for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 762/89 af 20. marts 1989 om indførelse af en særlig støtte for visse bælgplanter (1), senest ændret ved forordning (EØF) nr. 2064/92 (2), særlig artikel 4, og

ud fra følgende betragtninger:

I henhold til artikel 2 i forordning (EØF) nr. 762/89 fastsættes støttebeløbet under hensyntagen til nødvendigheden af at sikre opretholdelsen af de arealer, der traditionelt anvendes til bælgplanter, og til den støtte, der i forbindelse med andre EF-ordninger ydes for de nævnte afgrøder; EF-hektarstøtten bør fastsættes som anført i nærværende forordning;

en kontrol af bælgplantearealerne har vist, at der ikke er sket nogen overskridelse af det maksimale garantiareal, der er fastsat i artikel 4 i Kommissionens forordning (EØF) nr. 2353/89 af 28. juli 1989 om gennemførelsesbestemmelser for ydelse af støtte for visse bælgplanter (3), senest ændret ved forordning (EF) nr. 3184/93 (4);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Tørret Foder -

UDSTEDT FØLGENDE FORORDNING:

Artikel 1

For produktionsåret 1995/96 udgør den støtte, der ved forordning (EØF) nr. 762/89 er indført for bælgplanter, 181 ECU/ha tilsået og høstet areal.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 80 af 23. 3. 1989, s. 76.

(2) EFT nr. L 215 af 30. 7. 1992, s. 47.

(3) EFT nr. L 222 af 1. 8. 1989, s. 56.

(4) EFT nr. L 285 af 19. 11. 1993, s. 17.
KOMMISSIONENS FORORDNING (EF) Nr. 1586/95 af 30. juni 1995 om ændring af forordning (EØF) nr. 776/78 om anvendelsen af laveste restitutionssats ved udførsel af mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1538/95 (2), særlig artikel 17, stk. 14, og

ud fra følgende betragtninger:

Ved Kommissionens forordning (EØF) nr. 1098/68 af 27. juli 1968 om gennemførelsesbestemmelser vedrørende eksportrestitutioner for mælk og mejeriprodukter (3), senest ændret ved forordning (EØF) nr. 2767/90 (4), er det fastsat, hvilke destinationsområder der lægges til grund ved restitutionernes fastsættelse; i Kommissionens forordning (EØF) nr. 776/78 (5), senest ændret ved forordning (EF) nr. 3337/94 (6), om anvendelsen af laveste restitutionssats ved udførsel af mejeriprodukter, henvises der til nævnte områder; forordning (EØF) nr. 1098/68 blev ophævet ved Kommissionens forordning (EF) nr. 1466/95 (7); den statistiske landefortegnelse for Fællesskabets udenrigshandel og for samhandelen mellem dets medlemsstater er fastsat i Kommissionens forordning (EF) nr. 3079/94 (8); forordning (EØF) nr. 776/78 bør derfor tilpasses ved at erstatte henvisningerne til områderne med henvisninger til de tilsvarende numre i landefortegnelsen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EØF) nr. 776/78 foretages følgende ændringer:

1) I artikel 2 ændres »zone E« til »destination nr. 400«.

2) I bilag II:

- ændres »zone E« i kolonnen med overskriften »Bestemmelsessted« til »nr. 400«

- ændres henvisningen i fodnote 1 fra »forordning (EØF) nr. 1098/68« til »forordning (EF) nr. 3079/94«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 148 af 30. 6. 1995.

(3) EFT nr. L 184 af 29. 7. 1968, s. 10.

(4) EFT nr. L 267 af 29. 9. 1990, s. 14.

(5) EFT nr. L 105 af 19. 4. 1978, s. 5.

(6) EFT nr. L 350 af 31. 12. 1994, s. 66.

(7) EFT nr. L 144 af 28. 6. 1995, s. 22.

(8) EFT nr. L 325 af 17. 12. 1994, s. 17.
RÅDETS FORORDNING (EF) Nr. 1555/95 af 29. juni 1995 om midlertidig suspension af de autonome satser i den fælles toldtarif for en række industrivarer (kemi og beslægtede områder)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28,

under henvisning til forslag fra Kommissionen, og

ud fra følgende betragtninger:

Fællesskabets produktion af de i denne forordning omhandlede varer er for tiden utilstrækkelig eller lig nul, og producenterne kan således ikke tilfredsstille behovet i Fællesskabets forarbejdningsindustrier;

det er i Fællesskabets interesse, at de autonome satser i den fælles toldtarif kun suspenderes delvis i visse tilfælde, navnlig når der foreligger en fællesskabsproduktion, og at der foranstaltes fuldstændig suspension i de øvrige tilfælde;

suspensionen af disse autonome toldsatser skal bestemmes af Fællesskabet;

under hensyn til de vanskeligheder, der er forbundet med på kort sigt at vurdere udviklingen i den økonomiske situation inden for de pågældende sektorer med nøjagtighed, bør disse suspensionsforanstaltninger kun være midlertidige, idet deres gyldighedsperiode fastsættes under hensyn til fællesskabsproduktionens interesser -

UDSTEDT FØLGENDE FORORDNING:

Artikel 1

De autonome satser i den fælles toldtarif for de varer, der er opført i bilaget, suspenderes til den sats, der er angivet for hver enkelt af disse varer.

Disse suspensioner gælder:

- fra 1. juli til 31. december 1995 for varerne i tabel I

- fra 1. juli 1995 til 30. juni 1996 for varerne i tabel II.

Artikel 2

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

BILAG

>TABELPOSITION>

>TABELPOSITION>
KOMMISSIONENS FORORDNING (EF) Nr. 1565/95 af 30. juni 1995 om ændring af forordning (EF) nr. 2248/94 om indførelse af efterfølgende fællesskabstilsyn med importen af visse stålkabler med oprindelse i alle tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3285/94 af 22. december 1994 om den fælles importordning og om ophævelse af Rådets forordning (EF) nr. 518/94 (1), særlig artikel 11, stk. 2,

under henvisning til Rådets forordning (EF) nr. 519/94 af 7. marts 1994 om den fælles ordning for indførsel fra visse tredjelande og om ophævelse af forordning (EØF) nr. 1765/82, (EØF) nr. 1766/82 og (EØF) nr. 3420/83 (2), senest ændret ved forordning (EF) nr. 839/95 (3), særlig artikel 9, og

ud fra følgende betragtninger:

Ved forordning (EF) nr. 2248/94 (4) indførte Kommissionen efterfølgende fællesskabstilsyn med importen til Fællesskabet af snoet tråd, kabler, tovværk, flettede bånd, stropper og andre lignende varer, af jern og stål (undtagen isoleret tråd til elektrisk brug), med oprindelse i tredjelande og henhørende under KN-kode 7312 10 91, 7312 10 95 og 7312 10 99;

i medfør af Kommissionens forordning (EF) nr. 3115/94 (5) erstattes fra 1. januar 1995 KN-kode 7312 10 91 af KN-kode 7312 10 82, og KN-kode 7312 10 95 erstattes af KN-kode 7312 10 84, 7312 10 86 og 7312 10 88;

det er derfor nødvendigt at ændre de koder i den kombinerede nomenklatur, der vedrører de varer, som er undergivet efterfølgende fællesskabstilsyn ved forordning (EF) nr. 2248/94 -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 2248/94 erstattes henvisningen til KN-kode »7312 10 91, 7312 10 95 og 7312 10 99« af en henvisning til KN-kode »7312 10 82, 7312 10 84, 7312 10 86, 7312 10 88 og 7312 10 99«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende og anvendes fra denne dag.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Leon BRITTAN

Næstformand

(1) EFT nr. L 349 af 31. 12. 1994, s. 53.

(2) EFT nr. L 67 af 10. 3. 1994, s. 89.

(3) EFT nr. L 85 af 19. 4. 1995, s. 9.

(4) EFT nr. L 242 af 17. 9. 1994, s. 5.

(5) EFT nr. L 345 af 31. 12. 1994, s. 1.
KOMMISSIONENS FORORDNING (EF) Nr. 1594/95 af 30. juni 1995 om ændring af forordning (EØF) nr. 2698/93 og (EF) nr. 1590/94 for så vidt angår midlertidig tilpasning af visse bestemmelser for indførsel til Fællesskabet af visse svinekødsprodukter fra Polen, Ungarn, Tjekkiet, Slovakiet, Bulgarien og Rumænien med henblik på iværksættelsen af den landbrugsaftale, der er indgået i forbindelse med forhandlingerne under Uruguay-runden

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og

ud fra følgende betragtninger:

For at tage hensyn til den importordning, der findes for svinekød og som følger af den landbrugsaftale, der er indgået i forbindelse med de multilaterale handelsforhandlinger under Uruguay-runden, er det nødvendigt at vedtage midlertidige overgangsforanstaltninger for at tilpasse præferenceindrømmelserne i form af delvis fritagelse for importafgiften for visse svinekødsprodukter fra Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien;

der er blevet givet indrømmelser i forbindelse med Kommissionens forordning (EØF) nr. 2698/93 af 30. september 1993 om gennemførelsesbestemmelser for anvendelse i svinekødssektoren af den ordning, der er fastsat i de interimsaftaler, som Fællesskabet har indgået med Polen, Ungarn og den tidligere Tjekkiske og Slovakiske Føderative Republik (2), senest ændret ved forordning (EF) nr. 341/95 (3), og Kommissionens forordning (EF) 1590/94 af 30. juni 1994 om gennemførelsesbestemmelser for anvendelse i svinekødssektoren af en ordning, der er fastsat i de interimsaftaler, som Fællesskabet har indgået med Bulgarien og Rumænien (4), senest ændret ved forordning (EF) nr. 341/95; da importafgifterne erstattes med told fra den 1. juli 1995, er det nødvendigt midlertidigt at ændre disse bestemmelser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EØF) nr. 2698/93 og (EF) nr. 1590/94 ændres ordet »(import)« til »told«, hver gang det optræder.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995 til den 30. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 245 af 1. 10. 1993, s. 80.

(3) EFT nr. L 39 af 21. 2. 1995, s. 3.

(4) EFT nr. L 167 af 1. 7. 1994, s. 16.
KOMMISSIONENS FORORDNING (EF) Nr. 1589/95 af 30. juni 1995 om ophævelse af forordning (EØF) nr. 1665/72, (EØF) nr. 3064/82 og (EF) nr. 1495/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2358/71 af 26. oktober 1971 om den fælles markedsordning for frø (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 6, stk. 5, og

ud fra følgende betragtninger:

Forordning (EF) nr. 3290/94 afløste med virkning pr. 1. juli 1995 bestemmelserne i forordning (EØF) nr. 2358/71 vedrørende fastsættelse af referencepriser og udligningsafgifter for hybridmajs samt for hybridsorghum fra tredjelande; forordning (EF) nr. 3290/94 ophævede også fra samme dato Rådets forordning (EØF) nr. 1578/72 af 20. juli 1972 om fastsættelse af de almindelige regler om fastlæggelse af referencepriser og om bestemmelse af tilbudspriser franko grænse for hybridmajs til udsæd (3), senest ændret ved forordning (EØF) nr. 1984/86 (4); følgende retsakter, der er vedtaget på grundlag af ovennævnte forordninger, bør derfor også ophæves fra nævnte dato:

- Kommissionens forordning (EØF) nr. 1665/72 af 28. juli 1972 om gennemførelsesbestemmelserne vedrørende konstatering af tilbudspriserne franko grænse og om fastsættelse af udligningsafgiften for hybridmajs til udsæd (5), senest ændret ved forordning (EØF) nr. 2811/86 (6);

- Kommissionens forordning (EØF) nr. 3064/82 af 18. november 1982 om tilpasning af tilbudsprisen franko grænse for hybridmajs til udsæd (7);

- Kommissionens forordning (EF) nr. 1495/94 af 28. juni 1994 om fastsættelse af udligningsafgifterne for frø (8), senest ændret ved forordning (EF) nr. 217/95 (9);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frø -

UDSTEDT FØLGENDE FORORDNING:

Artikel 1

Forordning (EØF) nr. 1665/72, (EØF) nr. 3064/82 og (EF) nr. 1495/94 ophæves.

Artikel 2

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 246 af 5. 11. 1971, s. 1.

(2) EFT nr. L 349 af 31. 12. 1994, s. 105.

(3) EFT nr. L 168 af 26. 7. 1972, s. 1.

(4) EFT nr. L 171 af 28. 6. 1986, s. 3.

(5) EFT nr. L 175 af 2. 8. 1972, s. 49.

(6) EFT nr. L 260 af 12. 9. 1986, s. 8.

(7) EFT nr. L 323 af 19. 11. 1982, s. 13.

(8) EFT nr. L 161 af 29. 6. 1994, s. 22.

(9) EFT nr. L 26 af 3. 2. 1995, s. 5.